Ստամբուլում գործող թուրքական Anadolu Kultur կազմակերպությունը «Հրեշ» վերնագրով ֆիլմ է նկարահանել Կարսի հուշարձանի վերաբերյալ: Ռեժիսորներ Թայլան և Էրոլ Մինթաշների նկարահանած վավերագրական ֆիլմը պատմում է հուշարձանի կառուցման, այնուհետ քանդման մասին և այս ամբողջ ընթացքում ներկայացնում Կարսի բնակիչների տեսակետներն այս հարցի շուրջ: Ֆիլմը Ստամբուլում Ճարտարապետության և քաղաքային ֆիլմերի միջազգային փառատոնում ցուցադրվելուց հետո կներկայացվի նաև «Ոսկե նարինջ» 49-րդ կինոփառատոնի վավերագրական ֆիլմերի բաժնում: